CELEX: 61977CJ0137
Language: el
Date: 1978-07-05
Title: Απόφαση του Δικαστηρίου της 5ης Ιουλίου 1978. # Stadt Frankfurt am Main κατά Max Neumann. # Αίτηση για την έκδοση προδικαστικής αποφάσεως: Bundesverwaltungsgericht - Γερμανία. # Υπόθεση 137/77.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 5ης Ιουλίου 1978 (
         *1
      )
   
   Αντικείμενο της υποθέσεως:
   Ερμηνεία ορισμένων διατάξεων της οδηγίας 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και των νωπών κρεάτων προελεύσεως τρίτων χωρών (EE ειδ. έκδ. 03/009, σ. 3 επ.), ερμηνεία διατάξεων της Συνθήκης ΕΟΚ και του κανονισμού 950/68 του Συμβουλίου περί θεσπίσεως κοινού δασμολογίου από την 1η Ιουλίου 1968 ως προς την εφαρμογή από τα κράτη μέλη, μετά από αυτή την ημερομηνία, φορολογικών επιβαρύνσεων ισοδυνάμου αποτελέσματος προς δασμούς επί των εισαγωγών από τρίτες χώρες.
   Διατακτικό της αποφάσεως:
   Το άρθρο 12, παράγραφοι 1, 7 και 8, και τα άρθρα 23, 24 και 26 της οδηγίας του Συμβουλίου 72/462, της 12ης Δεκεμβρίου 1972, δεν μπορούν να εφαρμοστούν κατ' αναλογία.
   Πρόταση του γενικού εισαγγελέα:
   Πρότεινε να δοθεί η απάντηση ότι:
   
            1)
         
         
            Καμιά από τις διατάξεις της οδηγίας του Συμβουλίου 72/462/ΕΟΚ, της 12ης Δεκεμβρίου 1972, δεν εφαρμόζεται κατά την εισαγωγή κυνηγιού.
         
      
            2)
         
         
            Το άρθρο 2, παράγραφος 2, του κανονισμού (ΕΟΚ) 827/68 του Συμβουλίου, της 26ης Ιουνίου 1968, απαγορεύει την επιβολή φορολογικών επιβαρύνσεων ισοδυνάμου αποτελέσματος προς δασμούς επί της εισαγωγής, από τρίτες χώρες, προϊόντων επί των οποίων ο εν λόγω κανονισμός έχει εφαρμογή.
         
      (
         *1
      )	Γλώσσα διαδικασίας: η γερμανική.